ด่วน! “กทม.” สั่งปิด 4 จุดเสี่ยง รวมร้านเหล้า สกัด “โควิด” ระบาด เริ่มพรุ่งนี้-4 ม.ค.64
ด่วน! "กทม." สั่งปิด 4 จุดเสี่ยง รวมร้านเหล้า สกัด "โควิด" ระบาด เริ่มพรุ่งนี้-4 ม.ค.64
ด่วน! "กทม." สั่งปิด 4 จุดเสี่ยง รวมร้านเหล้า สกัด "โควิด" ระบาด เริ่มพรุ่งนี้-4 ม.ค.64
12 มิ.ย. 2564

ผู้สื่อข่าวรายงานว่า เมื่อเวลา 16.00 น. วันนี้ (28 ธ.ค.63)​ ร.ต.อ.พงศกร ขวัญเมือง โฆษกกรุงเทพมหานคร (กทม.) ได้มีการประชุมร่วมกับคณะกรรมการการโรคติดต่อ กทม. โดยที่ประชุมมีมติปิดสถานที่เพิ่ม 4 แห่ง เพื่อป้องกัน โควิด-19 ประกอบด้วย
1.สนามม้า
2.สนามชนไก่และสนามซ้อมชนไก่
3.สนามชนโค สนามกัดปลา และสถานที่อื่นๆ ที่อยู่ในลักษณะเดียวกัน
4.สถานบริการ ผับ บาร์
ทั้งนี้ ตั้งแต่วันที่ 29 ธ.ค.63 ไปจนถึง 4 ม.ค. 64
สำหรับเหตุผลที่ต้องปิดสถานที่เหล่านี้ โฆษก กทม. ระบุว่า เราต้องการลดผลกระทบทางเศรษฐกิจให้ได้มากที่สุด โดยช่วงเวลานี้หัวเลี้ยวหัวต่อ ถ้าไม่มีผู้ติดเชื้อเพิ่มหรือจำนวนติดเชื้อลดลงอาจจะเปิดให้บริการวันที่ 5 ม.ค.64 แต่ถ้าสถานการณ์แย่ลงเราอาจจะต้องมีมาตรการคุมเข้มขึ้น
“สำหรับสถานบริการทุกประเภทที่มีกิจกรรมเข้าข่ายตาม พ.ร.บ.สถานบริการ พ.ศ.2509 มาตรา 3 และมาตรา 4 อาทิ สถานที่ที่ให้มีกิจกรรมเต้นรำ รำวง รองเง็ง สถานที่ที่จัดให้มีคนปรนนิบัติลูกค้า อาบอบนวด การจัดแสดงดนตรี การเต้น การจัดแสงสีเสียง การจัดอุปกรณ์ให้ลูกค้าร่วมร้องเพลง หรือร้านอาหารที่จำหน่ายสุราปิดหลังเที่ยงคืน เป็นต้น หากเป็นผู้ประกอบการจะปรับรูปแบบสามารถทำได้ แต่ต้องปิดก่อนเที่ยงคืน และต้องไม่มีกิจกรรมข้างต้นอย่างใดอย่างหนึ่งที่เข้าข่ายนิยามสถานบริการ” โฆษก กทม. กล่าว